मजदूरों को राज्य सम्मेलन में पहुंचने के लिए किया प्रेरित
गांवरामगढ़ की चौपाल में गुरुवार को भवन निर्माण कामगार यूनियन की एक बैठक का आयोजन किया गया। जिसकी अध्यक्षता ब्लॉक प्रधान पालाराम चकजालू ने की। इसमें करीब 50 मजदूरों ने हिस्सा लिया।
जिला सचिव नत्थूराम भारुखेड़ा ने मजदूरों को कहा कि सीटू हरियाणा निर्माण मजदूर की सबसे बड़ी यूनियन है। जिनके प्रदेशभर में करीब 57 हजार सदस्य है। यूनियन निर्माण मजदूरों की मांगो समस्याओं को हल करवाने को लेकर संघर्ष किया है उसे जारी रखे। आंदोलन की उपलब्धियों के दम पर बच्चों की शिक्षा सहायता, मृत्यु मुआवजा, औजार, साइकिल, अनेक सुविधाएं मिल पाई है। उन्होंने कहा कि सरकार ने सता में आने से पहले मजदूरों से बड़े-बड़े वायदे किए गए थे। परंतु सरकार के सता में आते ही श्रम कानून का शोषण करना शुरू दिया। ऐसे में मजदूरों को जरूरत अनुसार कार्य मिलने के कारण उनका गुजारा करना मुश्किल हो चुका है।
इसी तरह उन्हें 22 सुविधाओं में मात्र 8 सुविधाएं उपलब्ध कराई जाती है जिनका रुपया भी सालों बाद मिलता है। ऐसे में उन्होंने मजदूरों को मांगे मनवाने के लिए एकजुट होने के प्रति प्रेरित किया। इसी दौरान सिरसा की कुम्हार धर्मशाला में 22 23 मार्च को होने वाले सातवें राज्य सम्मेलन में पहुंचने को जागृत किया। इस मौके पर संदीप, सतपाल, लीलूराम, रामेश्वर, कालूराम, कृष्ण, राजविंद्र, राजेंद्र, छोटूराम अन्य मौजूद थे।
गांव रामगढ़ में बैठक के दौरान मजदूरों को समझाते जिला सचिव नत्थूराम भारूखेड़ा अन्य।
hin_Deva awa_Deva hin_Deva hin_Deva hin_Deva